ᱠᱚᱨᱤᱢᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ

ᱠᱚᱨᱤᱢᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ KRMR) ᱫᱚ ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱠᱚᱨᱤᱢᱱᱚᱜᱚᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱥᱤᱠᱚᱱᱫᱨᱟᱵᱟᱫᱽ ᱦᱟᱹᱴᱤᱧ ᱨᱮ ᱦᱤᱡᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱒᱐᱐᱑ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾

 ᱧᱮᱱᱮᱞ 
ᱱᱚᱣᱟ ᱫᱚ ᱢᱤᱫᱴᱟᱹᱝ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱰᱟᱯᱟᱞᱞᱤ–ᱱᱤᱡᱟᱢᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱯᱮᱰᱟᱯᱟᱞᱞᱤ (᱓᱕ ᱠᱤᱞᱚᱢᱤᱴᱚᱨ) ᱨᱮ ᱜᱨᱟᱱᱰ ᱴᱨᱟᱸᱠ ᱰᱟᱦᱟᱨ (ᱫᱤᱞᱞᱤ-ᱪᱮᱱᱱᱟᱭ ᱞᱟᱭᱤᱱ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱩᱲᱥᱤ ᱥᱴᱮᱥᱚᱱ ᱫᱚ ᱠᱳᱴᱷᱟᱯᱚᱞᱞᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱠᱳᱴᱷᱟᱯᱚᱞᱞᱤ–ᱢᱚᱱᱳᱦᱚᱨᱟᱵᱟᱫᱽ ᱨᱮᱱᱟᱜ ᱢᱤᱫ ᱱᱟᱣᱟ ᱞᱟᱭᱤᱱ ᱱᱤᱛᱚᱜ ᱵᱮᱱᱟᱣ ᱦᱩᱭᱩᱜ ᱠᱟᱱᱟ ᱾

ᱱᱟᱜᱟᱢ

ᱠᱚᱨᱤᱢᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱵᱮᱱᱟᱣ ᱫᱚ ᱑᱙᱙᱔ ᱥᱟᱞᱮ ᱨᱮ ᱥᱤᱧᱚᱛ ᱨᱤᱱᱤᱡ ᱑᱐ ᱟᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱯᱤ ᱵᱷᱤ ᱱᱚᱨᱥᱤᱢᱦᱟ ᱨᱟᱣ ᱫᱚ ᱯᱮᱰᱟᱯᱚᱞᱞᱤ-ᱱᱤᱡᱟᱢᱟᱵᱟᱫᱽ ᱞᱟᱭᱤᱱ ᱨᱮᱱᱟᱜ ᱢᱟᱹᱧᱡᱩᱨ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾ 

᱑᱙᱙᱔ ᱟᱨ ᱒᱐᱐᱑ ᱛᱟᱞᱟ ᱨᱮ ᱯᱮᱰᱟᱯᱚᱞᱞᱤ–ᱠᱟᱨᱤᱢᱟᱱᱚᱜᱚᱨ (᱓᱕ ᱠᱤᱞᱚᱢᱤᱴᱚᱨ (᱒᱒ ᱢᱟᱭᱤᱞ)) ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱒᱐᱐᱑ ᱥᱟᱞ ᱠᱷᱚᱱ ᱴᱨᱮᱱ ᱪᱟᱞᱟᱣ ᱮᱦᱚᱵ ᱟᱠᱟᱱᱟ ᱾ 

ᱠᱚᱨᱤᱢᱱᱚᱜᱚᱨ-ᱡᱚᱜᱤᱛᱭᱟᱞ ᱞᱟᱭᱤᱱ ᱒᱐᱐᱗ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱠᱚᱨᱤᱢᱱᱚᱜᱚᱨ ᱡᱟᱜᱤᱛᱭᱟᱞ ᱠᱷᱚᱱ ᱴᱨᱮᱱ ᱥᱮᱵᱟ ᱒᱐᱐᱗ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱠᱚᱨᱤᱢᱱᱚᱜᱚᱨ ᱯᱮᱰᱟᱯᱚᱞᱞᱤ ᱰᱮᱢᱩ ᱥᱮᱵᱟ ᱒᱐᱐᱑ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ, ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱥᱤᱨᱯᱩᱨ ᱥᱚᱦᱚᱨ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ ᱾

ᱠᱳᱴᱷᱟᱯᱚᱞᱞᱤ–ᱢᱚᱱᱳᱦᱚᱨᱟᱵᱟᱫᱽ ᱞᱟᱭᱤᱱ ᱫᱚ ᱵᱮᱱᱟᱣ ᱨᱮ ᱢᱮᱱᱟᱜᱼᱟ ᱾ ᱒᱙ ᱡᱩᱱ ᱒᱐᱒᱒ ᱦᱤᱞᱚᱜ ᱜᱚᱡᱽᱵᱷᱮᱞ ᱥᱴᱮᱥᱚᱱ ᱨᱮ ᱯᱩᱭᱞᱩ ᱫᱷᱟᱣ ᱡᱤᱱᱤᱥ ᱠᱚ ᱦᱟᱛᱟᱣ ᱞᱮᱱᱟ ᱾ ᱒᱐᱒᱓ ᱥᱟᱞ ᱫᱷᱟᱹᱨᱤᱡ, ᱥᱤᱫᱫᱤᱯᱮᱴ ᱫᱷᱟᱹᱨᱤᱡ ᱞᱟᱭᱤᱱ ᱯᱩᱨᱟᱹᱣ ᱦᱩᱭ ᱟᱠᱟᱱᱟ, ᱠᱳᱴᱷᱟᱯᱚᱞᱞᱤ ᱨᱮᱱᱟᱜ ᱮᱴᱟᱜ ᱦᱟᱹᱴᱤᱧ ᱫᱚ ᱒᱐᱒᱕ ᱥᱟᱞ ᱫᱷᱟᱹᱨᱤᱡ ᱛᱮ ᱯᱩᱨᱟᱹᱣ ᱦᱩᱭᱩᱜᱼᱟ ᱾

ᱮᱛᱚᱦᱚᱵ ᱟᱨ ᱪᱟᱞᱟᱜ ᱠᱟᱱ ᱨᱮᱞᱜᱟᱹᱰᱤ

 ᱛᱤᱨᱩᱯᱟᱴᱤ–ᱠᱚᱨᱤᱢᱱᱚᱜᱚᱨ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ (᱑᱒᱗᱖᱑) (ᱥᱟᱹᱜᱩᱱ, ᱧᱩᱦᱩᱢ)
 ᱠᱚᱨᱤᱢᱱᱚᱜᱚᱨ–ᱛᱤᱨᱩᱯᱚᱛᱤ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ (᱑᱒᱗᱖᱒) (ᱥᱤᱸᱜᱤ, ᱥᱟᱹᱨᱫᱤ)
 ᱠᱚᱨᱤᱢᱱᱚᱜᱚᱨ–ᱱᱤᱡᱟᱢᱟᱵᱟᱫᱽ ᱰᱮᱢᱩ (᱗᱗᱒᱖᱐) (ᱥᱤᱸᱜᱤ, ᱚᱛᱮ, ᱥᱟᱹᱜᱩᱱ, ᱥᱟᱹᱨᱫᱤ, ᱧᱩᱦᱩᱢ)
 ᱱᱤᱡᱟᱢᱟᱵᱟᱫᱽ–ᱠᱟᱨᱤᱢᱱᱚᱜᱚᱨ ᱰᱮᱢᱩ (᱗᱗᱒᱕᱙) (ᱥᱤᱸᱜᱤ, ᱚᱛᱮ, ᱵᱟᱞᱮ, ᱥᱟᱹᱨᱫᱤ, ᱡᱟᱹᱨᱩᱢ)
 ᱠᱚᱨᱤᱢᱱᱚᱜᱚᱨ ᱥᱤᱨᱯᱩᱨ ᱴᱟᱣᱩᱱ ᱰᱮᱢᱩ ᱫᱤᱱᱟᱹᱢ ᱦᱤᱞᱚᱜ (᱗᱗᱒᱕᱕)
 ᱥᱤᱨᱯᱩᱨ ᱴᱟᱣᱩᱱ–ᱠᱚᱨᱤᱢᱱᱚᱜᱚᱨ ᱰᱮᱢᱩ ᱫᱤᱱᱟᱹᱢ ᱦᱤᱞᱚᱜ (᱗᱗᱒᱕᱖)
 ᱡᱚᱜᱤᱛᱭᱟᱞ–ᱯᱮᱰᱟᱯᱟᱞᱞᱤ ᱰᱮᱢᱩ (᱗᱗᱒᱕᱗) (ᱵᱟᱞᱮ, ᱡᱟᱹᱨᱩᱢ)
 ᱯᱮᱰᱰᱟᱯᱟᱞᱞᱤ–ᱡᱚᱜᱤᱛᱭᱟᱞ ᱰᱮᱢᱩ (᱗᱗᱒᱕᱘) (ᱵᱟᱞᱮ, ᱡᱟᱹᱨᱩᱢ)
 ᱠᱟᱪᱮᱜᱩᱰᱟ–ᱠᱚᱨᱤᱢᱱᱚᱜᱚᱨ ᱯᱟᱥᱮᱱᱡᱚᱨ ᱫᱤᱱᱟᱹᱢ ᱦᱤᱞᱚᱜ (᱕᱗᱖᱐᱑)
 ᱠᱚᱨᱤᱢᱱᱚᱜᱚᱨ–ᱠᱟᱪᱮᱜᱩᱰᱟ ᱯᱟᱥᱮᱱᱡᱚᱨ ᱫᱤᱱᱟᱹᱢ ᱦᱤᱞᱚᱜ (᱕᱗᱖᱐᱒)
 ᱞᱳᱠᱢᱚᱱᱭᱚ ᱛᱤᱞᱚᱠ ᱴᱟᱨᱢᱤᱱᱟᱥ ᱢᱩᱢᱵᱟᱭ–ᱠᱚᱨᱤᱢᱱᱚᱜᱚᱨ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ (᱑᱑᱒᱐᱕) (ᱧᱩᱦᱩᱢ)
 ᱠᱚᱨᱤᱢᱱᱚᱜᱚᱨ–ᱞᱳᱠᱢᱚᱱᱭᱚ ᱛᱤᱞᱚᱠ ᱴᱟᱨᱢᱤᱱᱟᱥ ᱢᱩᱢᱵᱟᱭ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ (᱑᱑᱒᱐᱖) (ᱥᱤᱸᱜᱤ)
 ᱛᱤᱨᱩᱯᱟᱛᱤ–ᱠᱚᱨᱤᱢᱱᱚᱜᱚᱨ ᱥᱯᱮᱥᱤᱭᱟᱞ (᱐᱒᱗᱖᱑) (ᱥᱤᱸᱜᱤ, ᱵᱟᱞᱮ, ᱥᱟᱹᱨᱫᱤ)

ᱜᱮᱞᱟᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱠᱚᱱᱫᱨᱟᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ